|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏ח' סיון, תשפ"ה  ‏4 יוני, 2025 |

הודעה לעיתונות:

**פרופ' אורי חפץ ימונה לחבר הוועדה המוניטרית של בנק ישראל**

ממשלת ישראל אישרה את המלצת ועדת האיתור למנות את פרופ' אורי חפץ לחבר בוועדה המוניטרית של בנק ישראל. המינוי ייכנס לתוקפו בתאריך 23.05.2025.

על פי חוק בנק ישראל (2010), הוועדה המוניטרית צריכה למנות שישה חברים: הנגיד (יו"ר הוועדה), המשנה לנגיד, עובד בנק ישראל שמינה הנגיד, ושלושה חברים מקרב הציבור אותם ממנה הממשלה. נכון להיום מכהנים כחברים מקרב הציבור פרופ' צבי הרקוביץ ופרופ' נעמי פלדמן. טרם ההמלצה על המינוי התקיים תהליך סדור בוועדה לאיתור מועמדים. הוועדה לבדיקת מינויים, קיימה אף היא התייעצות עם נגיד בנק ישראל ומצאה את פרופ' אורי חפץ כשיר לכהונה.

פרופ' חפץ בעל תואר ראשון בפיזיקה ופילוסופיה מאוניברסיטת ת"א, ובעל תואר שני ודוקטורט בכלכלה מאוניברסיטת פרינסטון מלמד וחוקר בתחומי: מאקרו כלכלה ומדיניות מוניטרית, מדיניות כלכלית וכלכלה אמפירית, ניסויית והתנהגותית. פרופ' חפץ משמש כפרופסור מן המניין במחלקה לכלכלה באוניברסיטה העברית מאז שנת 2022, כפרופסור מן המניין בבית הספר למנהל עסקים באוניברסיטת קורנל מ-2024 וכראש התוכנית ללימודים מתקדמים/תכנית עמיתים במרכז לחקר רציונאליות מאז שנת 2019. כמו כן משמש חבר מערכת העורכים בכתב העת הכלכלי Social Choice and Welfare. כמו כן משמש מאז שנת 2024 כראש המועצה הציבורית לסטטיסטיקה ומאז שנת 2017 כעמית מחקר ב(National Bureau of Economic Research) NBER-.

נגיד בנק ישראל, פרופ' אמיר ירון: "אני מאחל לפרופ' חפץ הצלחה רבה במילוי תפקידו כנציג הציבור בוועדה המוניטרית בבנק ישראל ומודה לו על נכונתו לקחת על עצמו את האחריות הכרוכה בכך. לפרופ' חפץ ניסיון מקצועי עשיר ורלוונטי ואני בטוח שיתרום רבות לעבודת הוועדה."